Document ID: /roh_data/filtered/fineweb-2-filterrobots_roh.jsonl.gz/37553

La regiun Engiadin’Ota porscha sper ils flums e lais era la pussaivladad d’ir cun la bartga sin ils lais a pestgar. Quella patenta ston ins dentant cumprar supplementar tar las vischnancas. Quai è cumplitgà. Ina patenta che cumpiglia tut fiss la soluziun, uschè Antonio Walther. Na sco ultim per far pli attractiv la pestga per indigen, ma era per il turissem. In turissem da pestga sco quai ch’ins enconuscha èn Austria fiss era pussaivel en Engiadin’Ota manegia Walther.
Chantun pront da discutar
Tenor il manader da l’Uffizi per chatscha e pestga dal chantun Grischun, Georg Brosi, fissi da discutar la proposta. Quai surtut cun las vischnancas Segl, Silvaplauna e San Murezzan. Ellas han la cumpetenza da dar or las patentas per pestgar sin ils lais.
Patenta per 4 lais
Entant ch’ina patenta regiunala è betg pussaivla ha la societad gia procurà per ina patenta per tut ils 4 lais a Segl, Silvaplauna, Champfèr e San Murezzan. Per 50 francs dapi che enfin ussa pon ils pestgaders cumprar la patenta per tut ils 4 lais.